Riisitunturin kansallispuisto

Riisitunturin kansallispuisto on Posion kunnassa Lapin maakunnassa sijaitseva kansallispuisto. Sen pinta-ala on 76 neliökilometriä, ja se on perustettu vuonna 1982. Puisto on tunnettu erityisesti kostean ilmaston luomista rinnesoistaan ja talvisista tykkymuodostelmista. Riisitunturin luonto on innottanut luonnontutkijoita ja erityisesti suotutkijoita, ja alue on Oulangan tutkimusaseman tutkimuskohde. Kansallispuistossa on kaksi päiväreittiä, joista toinen on Riisin rääpäsy (4,3 km) ja toinen Riisin rietas (10,7 km). Puiston halki Riisitunturilta Kirintövaaraan kulkee retkeilyreitti (26 km). Kaksoishuippuisen Riisitunturin (465,3 mmpy.) kupeessa sijaitsee puiston ainoa autiotupa. Riisitunturin kansallispuisto valittiin Vuoden Retkikohteeksi 2010 Suomessa yleisöäänestyksen tuloksena. Riisitunturin lähimmät kansallispuistot ovat Oulangan kansallispuisto, Syötteen kansallispuisto ja Pyhä-Luoston kansallispuisto. Lähteet Aiheesta muualla Kuvia tai muita tiedostoja aiheesta Riisitunturin kansallispuisto Wikimedia Commonsissa Luontoon.fi – Riisitunturin kansallispuisto Posiolapland.com – Riisitunturin kansallispuisto